Discuție:Legea lui Ohm

message: Exista legea lui Ohm in ca? si cum arata?  ← Acest comentariu nesemnat a fost adăugat de 82.77.21.18 (discuție • contribuții).  
replies: text: Există, şi arată la fel, doar că U şi I devin u şi i, adică valorile instantanee ale tensiunii şi curentului. Şi scrierea în numere complexe arată la fel; cum pentru rezistorul ideal R este o mărime reală (partea sa imaginară e zero) rezultă că tensiunea şi curentul vor avea aceeaşi fază. — AdiJapan ☎ 29 aprilie 2006 04:50 (EEST)
thread_title:  Legea lui Ohm în curent alternativ 

message: S-a pus întrebarea dacă la formularea legii lui Ohm ar trebui să se vorbească despre un conductor sau despre un circuit.
Iată cîteva referinţe, în ordine cronologică (câte mi-au căzut în mână în timpul alocat pentru documentare):
* 1951, Lexiconul Tehnic Român - „Tensiunea electrică în sens larg uf din lungul unei porţiuni de conductor linear e egală cu produsul rezistenţei electrice R a porţiunii, prin intensitatea instantanee a curentului electric de conducţie i.”
* 1997, D. Radu Analiza circuitelor electrice, Ed. Mirton, Timişoara, ISBN 973-538-287-1 - „Pentru o latură pasivă de circuit (ui = 0) se obţine folosind regula de la receptoare care reprezintă legea lui Ohm în formă integrală”
* 1997, Iancu Tătucu Electrotehnică şi maşini electrice, litografia universităţii „Eftimie Murgu”, Reşiţa - „Teorema lui Joubert stabileşte o legătură între tensiunea electrică dintre bornele (nodurile) oricărei laturi de circuit electric, intensitatea curentului electric în acea latură, şi parametrii elementului de circuit în acea latură” (p.313) (nn: Teorema lui Joubert este o formă generalizată, pentru circuite cu impedanţă, legea lui Ohm fiind un caz particular.)
* 1998, Lucia Dumitru, Mihai Iordache Teoria modernă a circuitelor electrice, Ed. All Educational, Bucureşti, ISBN 973-9337-99-6 - „Legea conducţiei electrice în formă integrală, aplicată unei porţiuni neramificate de conductor (...) conduce la ecuaţia (...)” (nn: Ref. la legea lui Ohm.)
* 1999, Şt. Hărăguş Electrotehnică 1, Ed. EuroBit, Timişoara, ISBN 983-9444-71-8 - „Această relaţie de proporţionalitate între tensiunea la capetele unui conductor şi curentul prin el se numeşte legea lui Ohm” (p.25)
* 2004, D-tru Toader ş.a. Elemente fundamentale de electrotehnică, Editura Politehnica, ISBN 973-625-145-4 - „Din legea conducţiei electrice în formă integrală (rel. 2.23) rezultă că rezistenţa electrică a unei porţiuni de circuit fără surse de câmp imprimat este raportul între tensiunea electrică la bornele circuitului (numită şi tensiune la borne) şi curentul care trece prin acea porţiune de circuit” (p.56). „Rezistenţa electrică echivalentă se defineşte ca raportul dintre tensiunea la bornele unui circuit şi curentul preluat prin aceleşi borne (p.61).
În afară de asta, păreri orale: introducerea noţiunii de lege a lui Ohm se face pe conductor, însă noţiunea e prea simplă pentru nivel universitar, unde se discută de aplicarea ei circuitelor.
În urma celor spuse, înclin spre revenirea la forma conductor, dacă în câteva zile nu apar contraargumente justificate. --Turbojet 14 noiembrie 2007 15:12 (EET)
replies: text: Mulţumesc pentru răspunsul foarte documentat --- o să ne prindă bine la scrierea bibliografiei. În formularea mea iniţială scrisesem conductor, inspirat de celelalte Wikipedii. Evident, conductor are defectul că pentru unii înseamnă „bun conductor, cu rezistenţa neglijabilă”. Îmi plac însă şi formulele „latură de circuit” şi „porţiune de circuit”. Oricum, oricare dintre variante vom alege va trebui să explicăm pe scurt ce înseamnă, pentru că nici una din cele trei exprimări nu are un sens evident pentru oricine.

text: Încă o observaţie. De fapt legea lui Ohm este valabilă la acei conductori care respectă legea lui Ohm... E un fel de cerc vicios, dar de fapt nu există conductori care să respecte exact legea lui Ohm. Cred că articolul trebuie să înceapă prin a spune că legea este valabilă numai aproximativ şi numai pentru o anumită categorie de conductori. N-ar strica şi nişte exemple simple (dioda, becul cu incandescenţă, termistorul etc.). — AdiJapan ☎ 14 noiembrie 2007 17:18 (EET)
thread_title:  Conductor vs. circuit 

message: Observ mai sus menționate un nume de autor, Joubert, și o teoremă cu numele lui care ar fi o formă generalizată a legii lui Ohm. Cine e acest autor rar menționat si care e enunțul teoremei?--82.137.13.218 (discuție) 5 decembrie 2018 19:11 (EET)
thread_title:  Joubert